|  |  |  |
| --- | --- | --- |
| **בנק ישראל**  דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏י' אייר, תשפ"ה  ‏8 מאי, 2025 |

הודעה לעיתונות:

**בנק ישראל משיק תהליך הערכה טכנולוגית של איפיון מערכת השקל הדיגיטלי בהיוועצות עם מומחים**

* בנק ישראל מזמין ספקים פוטנציאליים, מומחי טכנולוגיה ואנשי אקדמיה להשתתף בתהליך היוועצות שמטרתו לחקור טכנולוגיות פוטנציאליות להשגת היכולות של מערכת השקל הדיגיטלי.
* ב-21 במאי 2025, הבנק יקיים וובינר להסברת תהליך ההיוועצות לגורמים שירצו לקחת בו חלק.

ב-3 במרץ 2025 פרסם בנק ישראל את [מסמך האיפיון הראשוני למערכת השקל הדיגיטלי](https://www.boi.org.il/media/xpkh0fzm/%D7%90%D7%99%D7%A4%D7%99%D7%95%D7%9F-%D7%A8%D7%90%D7%A9%D7%95%D7%A0%D7%99-%D7%9C%D7%9E%D7%A2%D7%A8%D7%9B%D7%AA-%D7%94%D7%A9%D7%A7%D7%9C-%D7%94%D7%93%D7%99%D7%92%D7%99%D7%98%D7%9C%D7%99.pdf), מערכת מטבע דיגיטלי של הבנק המרכזי ,(CBDC) המיועדת לענות על צרכי משתמשים קמעונאיים, כמו משקי בית ועסקים, וכן על צרכי גופים פיננסיים סיטונאיים. האיפיון המוצג במסמך הוא "אדיש לטכנולוגיה", ומאפשר מגוון רחב של פתרונות אפשריים.

היום בנק ישראל משיק תהליך הערכה טכנולוגית (Technological Consultation – TC), במסגרתו הבנק מבקש להיוועץ במומחי טכנולוגיה, אנשי אקדמיה וספקים פוטנציאליים בנוגע לאופן מימוש המאפיינים של מערכת השקל הדיגיטלי. מטרת התהליך היא להעמיק את הידע וההבנה בבנק לגבי ההיתכנות הטכנולוגית והיישום הפוטנציאלי של רכיבים מרכזיים במערכת השקל הדיגיטלי.

הבנק הגדיר שישה תחומים מרכזיים לגביהם הוא מבקש התייחסות, המפורטים במסמך ההיוועצות שהבנק מפרסם היום:

* TC1: Backend Layer
* TC2: Secure Transaction Messages and Communication
* TC3: Offline Capabilities
* TC4: Payment Authorization - Secure Containers & Cryptographic Key Management
* TC5: Alias Management System
* TC6: Fraud Monitoring System

המשיבים לתהליך ההיוועצות מוזמנים לספק תובנות על טכנולוגיות או פתרונות מוצעים, וכיצד הם יכולים לאפשר את הפונקציונליות הרצויה ולפתור אתגרים ספציפיים בתחומים אלו. המשיבים יכולים להגיב לאחד או יותר מההתייעצויות הטכנולוגיות, בהתאם למומחיותם ולפתרונות שהם מעוניינים להציע.

כדי לספק מידע נוסף על התהליך ולענות על שאלות, בנק ישראל יארח וובינר ב-21 במאי 2025 בשעה 16:00-17:15 שעון ישראל (9:00-10:15 שעון מזרח ארה"ב, 15:00-16:15 שעון מרכז אירופה). הוובינר יתקיים באנגלית. המעוניינים יכולים להירשם דרך [הקישור הבא](https://forms.gle/2i6evCEXyYUujAE29). ניתן לשלוח שאלות מראש לכתובת הדוא"ל הבאה: [digitalshekeltc@boi.org.il](mailto:digitalshekeltc@boi.org.il) או דרך [טופס ההרשמה לוובינר](https://forms.gle/2i6evCEXyYUujAE29).

תהליך ההיוועצות הטכנולוגית מהווה שלב מהותי בהערכת הפוטנציאל להנפקת מטבע דיגיטלי של הבנק המרכזי בעתיד, אם כי בשלב זה לא התקבלה החלטה בנושא. בנק ישראל מצפה לשיתוף פעולה עם ספקים פוטנציאליים ומומחים על מנת לחקור פתרונות חדשניים עבור מערכת השקל הדיגיטלי.

קישורים:

* [מסמך איפיון ראשוני למערכת השקל הדיגיטלי](https://www.boi.org.il/media/xpkh0fzm/%D7%90%D7%99%D7%A4%D7%99%D7%95%D7%9F-%D7%A8%D7%90%D7%A9%D7%95%D7%A0%D7%99-%D7%9C%D7%9E%D7%A2%D7%A8%D7%9B%D7%AA-%D7%94%D7%A9%D7%A7%D7%9C-%D7%94%D7%93%D7%99%D7%92%D7%99%D7%98%D7%9C%D7%99.pdf)
* [מסמך ההיוועצות הטכנולוגית](https://www.boi.org.il/media/s3mlmxvv/the-digital-shekel-technological-consultations-series.pdf)
* [טופס הרשמה לוובינר](https://forms.gle/2i6evCEXyYUujAE29)